ΠΕΡΙΕΧΟΜΕΝΑ
ΑΠΟΦΑΣΕΙΣ
Ίδρυση Κλινικής Χειρουργικής Παίδων στο Τμήμα
Ιατρικής της Ιατρικής Σχολής του Πανεπιστημίου
Κρήτης και Καθορισμός του Εσωτερικού Κανονισμού Λειτουργίας της.
Τροποποίηση της υπ’ αρ. 3835/20-03-2017
(Β΄  1105) πρυτανικής πράξης για την «Ίδρυση
«Κλινικής Εντατικής Θεραπείας Ενηλίκων» στη
Σχολή Επιστημών Υγείας  - Τμήμα Ιατρικής και
έγκριση του Εσωτερικού κανονισμού λειτουργίας
της».
ΑΠΟΦΑΣΕΙΣ
Αριθμ. 6267
(1)
Ίδρυση Κλινικής Χειρουργικής Παίδων στο Τμήμα Ιατρικής της Ιατρικής Σχολής του Πανεπιστη-
μίου Κρήτης και Καθορισμός του Εσωτερικού Κανονισμού Λειτουργίας της.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
1. Το π.δ. 296/1973 (Α’ 239) περί καθορισμού του τίτλου
και της έδρας του εν Κρήτη ιδρυθέντος Πανεπιστημίου,
το ν.δ. 114/1974 (Α’ 310) περί τροποποιήσεως και συμπληρώσεως το ν.δ. 87/1973 «περί ιδρύσεως Πανεπιστη-
μίων εις Θράκην και εις Κρήτην» (Α’ 159) και επεκτάσεως
διατάξεων τινών αυτού εις άπαντα τα ΑΕΙ, τον ν. 259/1976
(Α’ 25) περί τροποποιήσεως και συμπληρώσεως των περί
Πανεπιστημίων Θράκης και Κρήτης κειμένων διατάξεων.
2. Το άρθρο 5, παρ. 2, εδάφιο θ) και εδάφιο κδ) του
ν. 3469/2006 (Α’ 131) «Εθνικό Τυπογραφείο, Εφημερίς της
Κυβερνήσεως και λοιπές διατάξεις» - Κεφ. Β’ «Δημοσιευτέα ύλη», όπως ισχύει.
3. Την υπό στοιχεία 108169/Ζ1/21.8.2020 διαπιστωτική πράξη της Υπουργού Παιδείας και Θρησκευμάτων
(Υ.Ο.Δ.Δ. 677) για την εκλογή ως Πρύτανη του Πανεπιστημίου Κρήτης του Καθηγητή της Ιατρικής Σχολής Γεωργίου
Κοντάκη, με τετραετή θητεία από 1.9.2020 έως 31.8.2024.
4. Την υπ’ αρ. 17898/01-09-2021 (ΑΔΑ: 9ΒΣΒ469Β7ΓΥ4Ο) πράξη συγκρότησης της Συγκλήτου του Πανεπι-
στημίου Κρήτης για το Ακαδημαϊκό Έτος 2021-22, καθώς
και την υπ’ αρ. 5788/16-03-2022 (ΑΔΑ: ΨΓΗΨ469Β7ΓΕ7Μ) πράξη τροποποίησης- συμπλήρωσής της.
5. Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λει-
τουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως τα άρθρα 16,
παρ. 4, 22 παρ. 2, 54, 56, 57, 58 και 59.
6. Το απόσπασμα πρακτικών της από 28-03-2022 Γενικής Συνέλευσης του Τομέα Χειρουργικής.
7. Το απόσπασμα πρακτικών της υπ’ αρ. 8ης/25-5-2022
Γενικής Συνέλευσης της Ιατρικής Σχολής του Πανεπιστημίου Κρήτης.
8. Το σχέδιο απόφασης Ίδρυσης Κλινικής Χειρουργικής
Παίδων με τον Εσωτερικό Κανονισμό Λειτουργίας και τη
Μελέτη Σκοπιμότητας και Βιωσιμότητας.
9. Τα πρακτικά της υπ’ αρ. 488ης/21-07-2022 συνεδρίασης της Συγκλήτου του Πανεπιστημίου Κρήτης για το
θέμα Ακαδημαϊκά 2ο.
10. Την υπ’ αρ. 14594/27-6-2022 βεβαίωση της Διεύθυνσης Οικονομικής Διαχείρισης ότι η δημοσίευση σε ΦΕΚ της
παρούσας απόφασης δεν προκαλεί δαπάνη εις βάρος του
Προϋπολογισμού του Πανεπιστημίου Κρήτης, εγκρίνει:
Α) Την ίδρυση Κλινικής Χειρουργικής Παίδων με το
ομώνυμο Εξωτερικό Ιατρείο της στο Τμήμα Ιατρικής της
Ιατρικής Σχολής του Πανεπιστημίου Κρήτης. Η Κλινική
Χειρουργική Παίδων ανήκει στον Τομέα Χειρουργικής
και εντάσσεται σε αυτήν η ειδική μονάδα Παιδοχειρουργικής της Χειρουργικής Κλινικής.
Β) Τον Εσωτερικό Κανονισμό Λειτουργίας της Κλινικής
Χειρουργικής Παίδων, ως εξής:
ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ
ΚΛΙΝΙΚΗΣ ΧΕΙΡΟΥΡΓΙΚΗΣ ΠΑΙΔΩΝ ΤΟΥ
ΤΜΗΜΑΤΟΣ ΙΑΤΡΙΚΗΣ ΤΗΣ ΙΑΤΡΙΚΗΣ ΣΧΟΛΗΣ
ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Άρθρο 1
Ίδρυση, Αντικείμενο
Ιδρύεται στο Τμήμα Ιατρικής της Ιατρικής Σχολής του
Πανεπιστημίου Κρήτης, η Κλινική Χειρουργική Παίδων
με το ομώνυμο Εξωτερικό Ιατρείο, η οποία εξυπηρετεί
διδακτικές, ερευνητικές και κλινικές ανάγκες στο αντικείμενο της Κλινικής Χειρουργικής Παίδων και η οποία
εντάσσεται στον Τομέα Χειρουργικής του Τμήματος Ιατρικής της Ιατρικής Σχολής του Πανεπιστημίου Κρήτης.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
3 Απριλίου 2023
ΤΕΥΧΟΣ  ΔΕΥΤΕΡΟ
Αρ. Φύλλου 2153
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2153/03.04.2023
Τα αντικείμενα δραστηριότητας της Κλινικής σε εκπαιδευτικό, κλινικό και ερευνητικό επίπεδο, αφορούν στην
πρόληψη, διερεύνηση, διάγνωση και στη χειρουργική
και συντηρητική θεραπεία ασθενών, όπως αυτό υπαγορεύεται από τους ισχύοντες νόμους για την άσκηση της
ιατρικής ειδικότητας «Χειρουργικής Παίδων».
Η Κλινική Χειρουργικής Παίδων του Τμήματος Ιατρικής
της Ιατρικής Σχολής του Πανεπιστημίου Κρήτης μετά
των μονάδων που την απαρτίζουν, εγκαθίσταται και λειτουργεί στο Πανεπιστημιακό Γενικό Νοσοκομείο Ηρα-
κλείου. Για την λειτουργία της Κλινικής και των μονάδων
της έχουν πλήρη εφαρμογή οι επιμέρους διατάξεις που
έχουν εκδοθεί από το Υπουργείο Υγείας, αναφορικά με
τη λειτουργία των μονάδων.
Οι πάσης φύσεως δραστηριότητες της εντασσόμενης
μονάδας Παιδοχειρουργικής θα ασκούνται στο εξής στο
πλαίσιο λειτουργίας της Κλινικής Χειρουργικής Παίδων
με απώτερο σκοπό τη διασφάλιση του παρεχόμενου
έργου.
Όλο το προσωπικό (ιατρικό και λοιπό) του Νοσοκομείου που υπηρετεί στην εντασσόμενη μονάδα, τοπο-
θετείται και καλύπτει ανάγκες της Κλινικής Χειρουργικής
Παίδων, σύμφωνα με τις ισχύουσες κάθε φορά διατάξεις
και συνεργάζεται με τα αντίστοιχα τμήματα της Ιατρικής
Υπηρεσίας όλων των Νοσοκομείων της ΔΥΠΕ στην οποία
ανήκει, για την ανάπτυξη και αναβάθμιση του επιπέδου
της εκπαίδευσης και παροχής υπηρεσιών υγείας.
Το Ιατρικό προσωπικό και μέλη ΔΕΠ, που υπηρετούν
στην Κλινικής Χειρουργικής Παίδων υποχρεούνται σε
εφημερία για την αντιμετώπιση εκτάκτων περιστατικών
και παροχής επείγουσας περίθαλψης, σύμφωνα με τα
όσα ισχύουν κάθε φορά για την εφημερία των Νοσοκομείων.
Για τη λειτουργία της κλινικής ορίζεται μέλος Δ.Ε.Π. ως
επιστημονικά υπεύθυνος.
Με τον παρόντα εσωτερικό κανονισμό στην κλινική
οργανώνονται και λειτουργούν οι ακόλουθες ειδικές
μονάδες:
α) Παιδοχειρουργική Μονάδα, η οποία έχει ιδρυθεί με
το π.δ. 361/1983 (Α΄ 129) όπως τροποποιήθηκε με την
υπό στοιχεία Β1/370 υπουργική απόφαση (Β΄ 303/1988)
ως μονάδα της Κλινικής Γενικής Χειρουργικής και έχει
εγκατασταθεί στο Πανεπιστημιακό Νοσοκομείο Ηρακλείου με την υπό στοιχεία Α3β/9137/88 υπουργική
απόφαση (Β΄ 545). Τα αντικείμενα δραστηριότητας της
αφορούν στην πρόληψη, την εργαστηριακή διερεύνηση,
τη διάγνωση, την χειρουργική και συντηρητική θεραπεία
ασθενών με συγγενείς και επίκτητες χειρουργικές παθήσεις θωρακικής και κοιλιακής κοιλότητας, προσώπου,
κρανίου και άκρων της νεογνικής, βρεφικής, παιδικής,
εφηβικής ηλικίας έως και δεκατεσσάρων ετών από το
προσωπικό της, με την εξειδικευμένη γνώση και εμπειρία
που αυτό διαθέτει, καθώς και με τη βοήθεια σύγχρονου
και εξειδικευμένου εξοπλισμού.
β) Μονάδα Νεογνικής Χειρουργικής, σκοπός είναι η
προσφορά υψηλού επιπέδου και ποιότητας εξειδικευμένων υπηρεσιών, στα ήδη προταθέντα Ευρωπαϊκά πρότυ-
πα, που αφορούν σε όλο το φάσμα των συγγενών και επίκτητων παθήσεων της νεογνικής ηλικίας. Το εύρος των
υπηρεσιών θα περιλαμβάνει πρόγραμμα πληθυσμιακού
ελέγχου (screening), την καθιέρωση εξωτερικού ιατρείου άμεσης/απώτερης αποκατάστασης, ψυχοκοινωνική
υποστήριξη καθώς και μακρόχρονη και στενή παρακολούθηση μετά το τέλος της χειρουργικής θεραπείας.
Η Μονάδα θα διαδραματίσει τον απαραίτητο συντονιστικό ρόλο μεταξύ όλων των ειδικοτήτων που εμπλέκο-
νται στη μοντέρνα και καθιερωμένη στην Νεογνολογία
«πολυπαραγοντική προσέγγιση» (multidisciplinary care).
γ) Μονάδα Χειρουργικής Παιδοογκολογίας, καλύπτει
πλήρως όλα τα είδη χειρουργικής θεραπείας των συμπαγών και κυστικών όγκων της κοιλιακής και θωρακικής
κοιλότητας της νεογνικής, βρεφικής, παιδικής, εφηβικής και μετεφηβικής ηλικίας. Η μονάδα είναι σε θέση να
εκτιμήσει, να αντιμετωπίσει και παρακολουθήσει τους
ασθενείς αυτούς.
δ) Μονάδα Προχωρημένης Ελάχιστα Επεμβατικής και
Ρομποτικής Χειρουργικής Παίδων, καλύπτει πλήρως όλα
τα είδη χειρουργικής διάγνωσης και θεραπείας με τις
μεθόδους της Ελάχιστα Επεμβατικής Χειρουργικής, συμπεριλαμβανομένων και των προχωρημένων μεθόδων
της ρομποτικής συγγενών και επίκτητων παθήσεων
της κοιλιακής και θωρακικής κοιλότητας της νεογνικής,
βρεφικής, παιδικής, εφηβικής και μετεφηβικής ηλικίας.
Η μονάδα είναι σε θέση να εκτιμήσει, να αντιμετωπίσει
και παρακολουθήσει τους ασθενείς αυτούς.
ε) Μονάδα Παιδοουρολογίας, ασχολείται με τη λειτουργική επανόρθωση συγγενών και επίκτητων παθή-
σεων του έσω ουροποιητικού συστήματος της παιδικής
ηλικίας.
στ) Μονάδα Παιδιατρικής Πλαστικής, νοσηλεύονται
ασθενείς της νεογνικής, βρεφικής, παιδικής, εφηβικής
και μετεφηβικής ηλικίας με εγκαύματα, έλκη κατακλίσεων και μετατραυματικά ελλείμματα.
Η Κλινική λειτουργεί Εξωτερικά Ιατρεία αντίστοιχα με
τα γνωστικά αντικείμενα της Κλινικής και των Ειδικών
Μονάδων της καθώς και Εξωτερικά Ιατρεία τα οποία
εξυπηρετούν επιμέρους αντικείμενα της Κλινικής όπως
Ιατρεία Νεογνικής Χειρουργικής, Ιατρείο Παιδοουρολογίας. κ.λπ.
Άρθρο 2
Αποστολή- Σκοπός
Η Κλινική Χειρουργικής Παίδων έχει ως σκοπό:
α) Την παροχή προεγχειρητικής - χειρουργικής και μετεγχειρητικής παρακολούθησης και θεραπείας σε όλους
τους παιδοχειρουργικούς ασθενείς, που εισάγονται σε
αυτή και όπως αυτό υπαγορεύεται από τους ισχύοντες
νόμους για την άσκηση της ιατρικής ειδικότητας ‘Χειρουργικής Παίδων’.
β) Την κάλυψη των διδακτικών και ερευνητικών αναγκών της Ιατρικής Σχολής, καθώς και των συναφών
Τμημάτων του Πανεπιστημίου Κρήτης στα αντικείμενα
δραστηριότητάς της.
γ) Την εκπαίδευση ειδικευομένων ιατρών και την παροχή τίτλου ειδικότητας στην Χειρουργική Παίδων σε
ιατρούς, όπως ορίζει ο νόμος.
δ) Την εκτέλεση κλινικών και πειραματικών ερευνητικών προγραμμάτων με σκοπό τη μελέτη και εν γένει
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2153/03.04.2023
παραγωγή της γνώσης σχετικά με την παθογένεια, πρόληψη, διάγνωση και θεραπεία συγγενών και επίκτητων
παθήσεων, που χρήζουν χειρουργικής αντιμετώπισης.
ε) Τη συνεργασία και ανταλλαγή επιστημονικών γνώσεων με της κλινικές ή εργαστήρια, επιστημονικές εται-
ρείες, ακαδημαϊκά ή ερευνητικά ιδρύματα της ημεδαπής
ή της αλλοδαπής, τη συνεργασία με ευρωπαϊκούς και
διεθνείς οργανισμούς για την πραγματοποίηση ερευνών,
εκπαιδευτικών προγραμμάτων και γενικώς δραστηριοτήτων συναφών με τα επιστημονικά αντικείμενα της
κλινικής.
στ) Την οργάνωση σεμιναρίων, συμποσίων, συνεδρίων,
και διαλέξεων με σκοπό την ενημέρωση, τη ανταλλαγή
απόψεων και την επιμόρφωση των συμμετεχόντων.
Το έργο της Κλινικής Χειρουργικής Παίδων διακρίνεται
σε εκπαιδευτικό, κλινικό και ερευνητικό.
α) Το εκπαιδευτικό έργο περιλαμβάνει την εκπαίδευση
προπτυχιακών και μεταπτυχιακών φοιτητών της Ιατρικής
Σχολής, την εκπαίδευση ειδικευομένων ιατρών και την
εκπαίδευση άλλων λειτουργών υγείας. Η εκπαίδευση των
φοιτητών επιτελείται από το διδακτικό και ερευνητικό
προσωπικό και είναι θεωρητική και πρακτική, σύμφωνα με το πρόγραμμα σπουδών. Οι φοιτητές παράλληλα
με την εκπαίδευση παρακολουθούν τις επιστημονικές
δραστηριότητες της κλινικής και των μονάδων της. Η εκπαίδευση ειδικευομένων ιατρών διακρίνεται σε πρακτική
και θεωρητική. Η πρακτική αποσκοπεί στην απόκτηση
πείρας στη χειρουργική αντιμετώπιση. Η θεωρητική
εκπαίδευση περιλαμβάνει κλινικά και θεωρητικά μαθήματα, διαλέξεις από καθηγητές και προσκεκλημένους
ομιλητές, συζητήσεις ενδιαφερουσών περιπτώσεων,
κλινικοπαθολογικές συζητήσεις, βιβλιογραφική ενημέρωση, διδακτικές επισκέψεις από το διευθυντή της κλινι-
κής, τους καθηγητές και γιατρούς Ε.Σ.Υ. και εκπαιδευτικά
συνέδρια, στρογγυλές τράπεζες και σεμινάρια.
β) Το ερευνητικό έργο περιλαμβάνει εφαρμοσμένη κλινική έρευνα, πειραματική και βασική έρευνα και γίνεται
από το προσωπικό της κλινικής μόνο ή σε συνεργασία
με άλλους ερευνητές, κλινικές ή εργαστήρια, σύμφωνα
με τις διατάξεις της ισχύουσας νομοθεσίας για τα ερευνητικά πρωτόκολλα. Το ερευνητικό έργο στοχεύει στην
μελέτη και αναζήτηση νέων τεχνικών και θεραπευτικών
μεθόδων στα επιστημονικά πεδία που υπηρετεί η κλινική.
γ) Το κλινικό έργο περιλαμβάνει την προεγχειρητική χειρουργική και μετεγχειρητικής παρακολούθηση και
θεραπεία των ασθενών, που νοσηλεύονται στην κλινική. Οι υπηρεσίες είναι διαγνωστικές και θεραπευτικές
(επεμβατικές ή συντηρητικές). Όλοι οι διαγνωστικοί
και θεραπευτικοί χειρισμοί και αποφάσεις θα πρέπει να
ακολουθούν τους κανόνες της επιστήμης και να αποτελούν εφαρμογή αποδεδειγμένων ή διεθνώς παραδεκτών
πρακτικών. Διαγνωστικοί ή θεραπευτικοί πειραματικοί
χειρισμοί εφαρμόζονται μόνο μετά από έγκριση της επιτροπής ιατρικής ηθικής και δεοντολογίας και με έγγραφη
συγκατάθεση των γονέων των ασθενών.
Άρθρο 3
Προσωπικό
Η Κλινική Χειρουργικής Παίδων στελεχώνεται από ιατρικό, νοσηλευτικό και λοιπό προσωπικό που υπηρετεί
στο Τμήμα Ιατρικής της Ιατρικής Σχολής του Πανεπιστημίου Κρήτης και στο Πανεπιστημιακό Γενικό Νοσοκομείο
Ηρακλείου, όπου εγκαθίσταται και λειτουργεί. Το ιατρικό
προσωπικό αποτελείται από τον Διευθυντή και καθηγητές όλων των βαθμίδων του Τμήματος Ιατρικής, που η
επιστημονική τους ενασχόληση εμπίπτει στα διδακτικά, ερευνητικά και κλινικά ενδιαφέροντα της κλινικής.
Το προσωπικό αυτό συμπληρώνεται με ειδικευόμενους
και ειδικευμένους ιατρούς του ΕΣΥ που τοποθετούνται
σύμφωνα με τις ισχύουσες διατάξεις. Το λοιπό προσωπικό περιλαμβάνει μέλη Ειδικού Τεχνικού Εργαστηρια-
κού Προσωπικού (Ε.Τ.Ε.Π.). και μέλη του νοσηλευτικού
προσωπικού, του οποίου το έργο καθορίζεται σύμφωνα με τις εκάστοτε ανάγκες της κλινικής. Η τοποθέτηση
στην κλινική των μελών του διδακτικού ερευνητικού
προσωπικού και μελών του ειδικού τεχνικού εργαστηριακού προσωπικού διέπεται από την εκάστοτε ισχύ-
ουσα για κάθε κατηγορία προσωπικού νομοθεσία και
κανονισμούς του Πανεπιστημίου Κρήτης. Με εισήγηση
του Διευθυντή αρμοδίως είναι δυνατή η πρόσληψη διακεκριμένων επιστημόνων σε τομείς σχετικούς με τις
διδακτικές, ερευνητικές και κλινικές δραστηριότητες της
Κλινικής σύμφωνα με την ισχύουσα νομοθεσία
Άρθρο 4
Διοίκηση-Αρμοδιότητες Διευθυντή
Η Κλινική Χειρουργικής Παίδων διευθύνεται από μέλος
ΔΕΠ με το γνωστικό αντικείμενο της Παιδοχειρουργικής του Τομέα Χειρουργικής του Τμήματος Ιατρικής της
Ιατρικής Σχολής του Πανεπιστημίου Κρήτης, το οποίο
εκλέγεται σύμφωνα με τις διατάξεις της ισχύουσας νομοθεσίας και ασκεί τις αρμοδιότητες που ορίζονται στην
ισχύουσα νομοθεσία και το κανονιστικό πλαίσιο του Πανεπιστημίου Κρήτης.
1. Ο Διευθυντής έχει τις αρμοδιότητες που ορίζονται
από τις νόμιμες διατάξεις μεταξύ των οποίων περιλαμβάνονται η κατάρτιση και η υποβολή στη Γενική
Συνέλευση του Τμήματος Ιατρικής του ετήσιου προγράμματος λειτουργίας της Κλινικής και η μέριμνα για
την εφαρμογή του, η μέριμνα για την υλοποίηση των
αποφάσεων των συλλογικών οργάνων του Νοσοκομείου στο οποίο λειτουργεί η Κλινική με την έγκριση
της Ιατρικής Σχολής του Πανεπιστημίου, η μέριμνα για
την οικονομική διαχείριση των εσόδων της Κλινικής
σύμφωνα με τις ισχύουσες διατάξεις, η μέριμνα για τη
στελέχωση της Κλινικής, η μέριμνα για την υποβολή
του ετήσιου προϋπολογισμού των δραστηριοτήτων, η
εισήγηση στη Γενική Συνέλευση του Τμήματος για τον
ορισμό υπευθύνων στις ειδικές μονάδες και στις επιτροπές, για αναλώσιμα υλικά και για τον κινητό εξοπλισμό
και η υπογραφή κάθε εγγράφου.
2. Τα κριτήρια επιλογής των υπεύθυνων των ειδικών
μονάδων και των μελών των επιτροπών που αφορούν
στην επιστημονική γνώση, τη μετεκπαίδευση, τη μακρόχρονη πείρα και τη δραστηριότητα τους στο αντι-
κείμενο, με το οποίο ασχολείται η οικεία ειδική μονάδα
και επιτροπή, όπου αυτό απαιτείται. Οι επιστημονικοί
υπεύθυνοι μεριμνούν για την απρόσκοπτη λειτουργία
της ειδικής μονάδας στα πλαίσια των αποφάσεων του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2153/03.04.2023
διευθυντή και των οδηγιών των οργάνων διοίκησης του
νοσοκομείου, στο οποίο λειτουργεί η κλινική. Ο Διευθυντής μπορεί να καλεί του υπεύθυνους των ειδικών μονά-
δων όταν συζητούνται θέματα της ειδικής μονάδας τους
και να αναθέτει συγκεκριμένες αρμοδιότητες σε αυτούς.
Επίσης, ο Διευθυντής της Κλινικής:
3. Συντονίζει και εποπτεύει το κλινικό, ερευνητικό και
διδακτικό έργο.
4. Καταρτίζει το πρόγραμμα λειτουργίας της Κλινικής
για τις διδακτικές και ερευνητικές δραστηριότητες και
μεριμνά για την υλοποίηση του.
5. Εφορεύει όλων των δραστηριοτήτων της Κλινικής.
6. Προΐσταται όλου του προσωπικού (επιστημονικού
και μη) της Κλινικής.
7. Εκπροσωπεί προς τα έξω και ενώπιον παντός τρίτου
Νομικού ή φυσικού προσώπου, Αρχής, Οργανισμού, κ.λπ,
την Κλινική.
8. Κάθε άλλο θέμα της διοίκησης και λειτουργίας της
κλινικής.
Άρθρο 5
Εγκατάσταση - Λειτουργία
1. Η Κλινική Χειρουργικής Παίδων εγκαθίσταται με τη
διαδικασία του άρθρου 13 του ν. 1397/1983 όπως ισχύει
και λειτουργεί στο Πανεπιστημιακό Γενικό Νοσοκομείο
Ηρακλείου. Η Παιδοχειρουργική μονάδα είναι εγκατεστημένη και λειτουργεί στο Πανεπιστημιακό Γενικό Νο-
σοκομείο Ηρακλείου με την υπό στοιχεία Α3β/9137/88
υπουργική απόφαση (Β΄ 545). Επιπλέον, χώροι εγκατάστασης της Κλινικής και των Μονάδων της είναι και οι
χώροι που της παραχωρούνται από την Ιατρική Σχολής
του Πανεπιστημίου Κρήτης και καθορίζονται με αποφάσεις των Διοικητικών Οργάνων της προκειμένου να εκ-
πληρώσει το διδακτικό, ερευνητικό και κλινικό της έργο.
2. Ο Διευθυντής έχει την ευθύνη για την εν γένει λειτουργία της κλινικής, τη χρησιμοποίηση οργάνων και
υλικών και την παραμονή των εργαζομένων στους χώρους που πραγματοποιούνται πειραματικές μελέτες.
Ο διευθυντής ενημερώνει και εγκρίνει τη διενέργεια κάθε
ερευνητικής εργασίας πριν από τη διεξαγωγή της και καθορίζει την προτεραιότητα χρήσης οργάνων και χώρων
όταν δεν υπάρχει σχετική απόφαση.
3. Η χρησιμοποίηση ειδικών οργάνων επιτρέπεται στο
προσωπικό της κλινικής ή σε ερευνητές που έχουν ειδική
επί των οργάνων αυτών εκπαίδευση. Κινητά όργανα και
σκεύη, τα οποία παραδίνονται για τη διεξαγωγή ερευνητικής εργασίας επιστρέφονται, μετά τη χρησιμοποίησή
τους, στην κατάσταση που έχουν παραδοθεί.
Άρθρο 6
Έσοδα - Πόροι
Η Κλινική δεν επιβαρύνει τον προϋπολογισμό του Πανεπιστημίου Κρήτης. Τα έσοδα της Κλινικής Χειρουργι-
κής Παίδων προέρχονται από:
α) Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή λογαριασμό
τρίτων.
β) Τη διάθεση ερευνητικών και εν γένει επιστημονικών
προϊόντων.
γ) Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και Νομικά Φυσικά Πρόσωπα.
δ) Τις κληρονομίες, τις δωρεές και τις κληροδοσίες, που
καταλείπονται στο Πανεπιστήμιο εφόσον δεν τίθενται
όροι, που αντιβαίνουν τους σκοπούς της οικείας κλινικής
και του Πανεπιστημίου Κρήτης.
Άρθρο 7
Εκτέλεση πειραματικών και κλινικο-ερευνητικών
μελετών από το προσωπικό της Κλινικής:
1. Δικαίωμα εκτέλεσης πειραματικών και κλινικο-ερευνητικών εργασιών έχει το πάσης φύσεως και κατηγορίας
προσωπικό της Κλινικής, καθώς και μέλη άλλων Κλινικών
ή Εργαστηρίων του Ιατρικού Τμήματος και του Νοσοκομείου ή ερευvητές από άλλα νοσηλευτικά ιδρύματα ή
ερευνητικό εργαστήρια της ημεδαπής και αλλοδαπής
εφόσον το αντικείμενο της έρευνάς τους είναι σχετικό
με τα γνωστικά αντικείμενα και τις ασχολίες της Κλινική
και των Μονάδων της. Η εκτέλεση των ερευνών γίνεται
είτε στους ασθενείς της Κλινικής, σε πειραματόζωα ή σε
κατάλληλα προγράμματα ηλεκτρονικών υπολογιστών,
στους ειδικά προς τούτο διαμορφωμένους χώρους της
Κλινικής, της Ιατρικής Σχολής ή του Νοσοκομείου και
υπόκεινται στην αυστηρή τήρηση του κανονισμού λειτουργίας των παραπάνω τμημάτων. Για την εκτέλεση
πειραματικής, κλινικής ή άλλης μελέτης ο ενδιαφερόμενος υποβάλλει πλήρες και λεπτομερές πρωτόκολλο
στη Διεύθυνση της Κλινικής, με ευθύνη της οποίας και
εφόσον το πρωτόκολλο εμπίπτει στα ερευνητικά της
ενδιαφέροντα, υποβάλλεται στα αρμόδια όργανα του
Νοσοκομείου ή της Ιατρικής Σχολής για έγκριση.
2. Οι μελέτες θα πρέπει να πληρούν τους όρους και τις
προϋποθέσεις των εθνικών και διεθνών συνθηκών και
νομοθετημάτων, που καθορίζουν το πλαίσιο της ερευνητικής διαδικασίας και τους κανόνες της ερευνητικής
και ηθικής δεοντολογίας. Για τη χρησιμοποίηση πρωτοτύπων συσκευών, μεθόδων ή φαρμακευτικών ουσιών
θα πρέπει να υπάρχει έγγραφη άδεια από τον αντίστοιχο φορέα και αποδεδειγμένη ικανότητα του ερευνητή
στη χρήση τους. Στις μελέτες επί ασθενών θα πρέπει
να υπάρχει έγγραφη δήλωση συγκατάθεση του ασθενή. Η δημοσίευση ή η κάθε είδους δημοσιοποίηση των
ευρημάτων και των μελετών γίνεται μόνο με την άδεια
του Διευθυντή της Κλινικής. Σε καμία περίπτωση για κανένα λόγο δεν επιτρέπεται να διακινδυνεύεται η ατομική
ασφάλεια ή η υγεία των ερευνητών ή των ασθενών που
συμμετέχουν στη μελέτη. Τηρείται απόλυτα το ιατρικό
απόρρητο και τα ατομικό δικαιώματα των ασθενών. Οι
ερευνητές μπορούν να εξευρίσκουν εξ ιδίων πόρους για
τη χρηματοδότηση τωv μελετώντους.
Άρθρο 8
Τηρούμενα βιβλία
Στην Κλινική λειτουργεί Γραμματεία, της οποίας προΐσταται ο Διευθυντής της Κλινικής και η οποία τηρεί πλή-
ρες αρχείο εισερχομένων και εξερχομένων εγγράφων, τα
οποία αφορούν στην Κλινική.
Πέραν του γενικού αρχείου τηρούνται τα εξής βιβλία:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2153/03.04.2023
α. Πρωτόκολλο εισερχομένων και εξερχομένων εγγράφων.
β. Κατάλογος επιστημονικών βιβλίων και περιοδικών.
γ. Ημερολόγιο δραστηριοτήτων της Κλινικής.
δ. Αρχείο ιστολογικών εξετάσεων.
ε. Αρχείο προγραμμάτων χειρουργείου.
στ. Αρχείο πρακτικών επεμβάσεων.
ζ. Αρχείο νοσηλευομένων ασθενών.
η. Αρχείο υπό δημοσίευση και δημοσιευμένων εργασιών.
θ. Αρχείο πειραματικών- ερευνητικών πρωτοκόλλων
και μελετών.
ι. Κάθε άλλο βιβλίο ή στοιχείο, που προβλέπεται από
την ισχύουσα νομοθεσία ή φαίνεται απαραίτητο.
Τα παραπάνω στοιχεία μπορούν να κρατούνται και με
τη μορφή των ηλεκτρονικών αρχείων σε υπολογιστή.
Άρθρο 9
Τίτλος - σφραγίδα
Ο τίτλος της Κλινικής στα ελληνικά είναι: «Κλινική Χειρουργικής Παίδων» του Τμήματος Ιατρικής της Ιατρικής
Σχολής Πανεπιστημίου Κρήτης και στα Αγγλικά είναι:
«Paediatric Surgery Department», οι οποίοι αναγράφονται στα έντυπά της.
Ο τίτλος και τα στοιχεία του Δ/ντή αναγράφονται
στους χώρους, που είναι εγκατεστημένη και λειτουργεί
η Κλινική.
Η Κλινική χρησιμοποιεί για την αλληλογραφία της
σφραγίδα στρογγυλή με τα παρακάτω στοιχεία:
(α) Στο κέντρο: το λογότυπο του Πανεπιστημίου Κρήτης
(β) Στην περιφέρεια τον τίτλο της Κλινικής: Κλινική
Χειρουργικής Παίδων Ιατρική Σχολή Πανεπιστημίου
Κρήτης.
Ανάλογη σφραγίδα με τα στοιχεία στην αγγλική γλώσσα χρησιμοποιεί η Κλινική για την ξενόγλωσση αλληλο-
γραφία και τα έγγραφα της.
Η  απόφαση αυτή να δημοσιευθεί στην Εφημερίδα
της Κυβερνήσεως.
Ρέθυμνο, 22 Μαρτίου 2023
Ο Πρύτανης
ΓΕΩΡΓΙΟΣ ΚΟΝΤΑΚΗΣ
I
Αριθμ. 6268
(2)
Τροποποίηση της υπ’ αρ. 3835/20-03-2017
(Β΄ 1105) πρυτανικής πράξης για την «Ίδρυση
«Κλινικής Εντατικής Θεραπείας Ενηλίκων» στη
Σχολή Επιστημών Υγείας - Τμήμα Ιατρικής και
έγκριση του Εσωτερικού κανονισμού λειτουργίας της».
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
1. Το π.δ. 296/1973 (Α’ 239) περί καθορισμού του τίτλου
και της έδρας του εν Κρήτη ιδρυθέντος Πανεπιστημίου,
το ν.δ. 114/1974 (Α’ 310) περί τροποποιήσεως και συμπληρώσεως το ν.δ. 87/1973 «περί ιδρύσεως Πανεπιστη-
μίων εις Θράκην και εις Κρήτην» (Α’ 159) και επεκτάσεως
διατάξεων τινών αυτού εις άπαντα τα ΑΕΙ, τον ν. 259/1976
(Α’ 25) περί τροποποιήσεως και συμπληρώσεως των περί
Πανεπιστημίων Θράκης και Κρήτης κειμένων διατάξεων.
2. Το άρθρο 5, παρ. 2, εδάφιο θ) και εδάφιο κδ) του
ν. 3469/2006 (Α’ 131) «Εθνικό Τυπογραφείο, Εφημερίς της
Κυβερνήσεως και λοιπές διατάξεις» - Κεφ. Β’ «Δημοσιευτέα ύλη», όπως ισχύει.
3. Την υπό στοιχεία 108169/Ζ1/21.8.2020 διαπιστωτική πράξη της Υπουργού Παιδείας και Θρησκευμάτων
(Υ.Ο.Δ.Δ. 677) για την εκλογή ως Πρύτανη του Πανεπιστημίου Κρήτης του Καθηγητή της Ιατρικής Σχολής Γεωργίου
Κοντάκη, με τετραετή θητεία από 1.9.2020 έως 31.8.2024.
4. Την υπ’ αρ. 17898/01-09-2021 (ΑΔΑ: 9ΒΣΒ469Β7ΓΥ4Ο) πράξη συγκρότησης της Συγκλήτου του Πανεπι-
στημίου Κρήτης για το Ακαδημαϊκό Έτος 2021-22, καθώς
και την υπ’ αρ. 5788/16-03-2022 (ΑΔΑ: ΨΓΗΨ469Β7ΓΕ7Μ) πράξη τροποποίησης- συμπλήρωσής της.
5. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως τα άρθρα
16, παρ. 4, 54, 56, 57, 58 και 59.
6. Την υπ’ αρ. 3835/20-03-2017 (Β’ 1105) πρυτανική
πράξη για την «Ίδρυση «Κλινικής Εντατικής Θεραπείας
Ενηλίκων» στη Σχολή Επιστημών Υγείας- Τμήμα Ιατρικής
και έγκριση του Εσωτερικού κανονισμού λειτουργίας
της».
7. Το απόσπασμα πρακτικών της από 28-03-2022 Γενικής Συνέλευσης του Τομέα Χειρουργικής.
8. Το απόσπασμα πρακτικών της υπ’  αρ. 7ης/
09-05-2022 Γενικής Συνέλευσης της Ιατρικής Σχολής του
Πανεπιστημίου Κρήτης.
9. Το σχέδιο Εσωτερικού Κανονισμού Λειτουργίας της
«Κλινικής Εντατικής Θεραπείας Ενηλίκων».
10. Τα πρακτικά της υπ’ αρ. 488ης/21-07-2022 συνεδρίασης της Συγκλήτου του Πανεπιστημίου Κρήτης για
το θέμα Ακαδημαϊκά 3ο.
11. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του Προϋπολογισμού του Πανεπιστημίου Κρήτης, εγκρίνει:
Την τροποποίηση της υπ’ αρ. 3835/20-03-2017
(Β΄ 1105) πρυτανικής πράξης για την «Ίδρυση «Κλινικής
Εντατικής Θεραπείας Ενηλίκων» στη Σχολή Επιστημών
Υγείας - Τμήμα Ιατρικής και έγκριση του Εσωτερικού κανονισμού λειτουργίας της», ως ακολούθως:
Άρθρο 1
Αντικείμενο
1. Στην Ιατρική Σχολή του Πανεπιστημίου Κρήτης έχει
ιδρυθεί με την υπ’ αρ. 3835/20.3.2017 (Β΄ 1105) απόφαση
Πρύτανη η «Κλινική Εντατικής Θεραπείας Ενηλίκων», η
οποία εξυπηρετεί διδακτικές, ερευνητικές και κλινικές
ανάγκες στο αντικείμενο της Εντατικής Θεραπείας.
Στην κλινική οργανώνονται και λειτουργούν οι ακόλουθες ειδικές μονάδες:
α) Πολυδύναμη Μονάδα Εντατικής Θεραπείας ενηλίκων 1 (ΜΕΘ 1), δυναμικότητας δεκαέξι (16) νοσηλευτι-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2153/03.04.2023
κών κλινών, η οποία λειτουργεί στον πρώτο όροφο του
τρίτου (Γ) κτιρίου του Πανεπιστημιακού Γενικού Νοσοκομείου Ηράκλειου. Στη μονάδα νοσηλεύονται βαρέως
πάσχοντες ασθενείς από οποιαδήποτε αιτία, στους οποίους παρέχεται εντατική παρακολούθηση και θεραπευτι-
κή αγωγή από το προσωπικό της με την εξειδικευμένη
γνώση και εμπειρία που αυτό διαθέτει, καθώς και με τη
βοήθεια σύγχρονου και εξειδικευμένου εξοπλισμού.
β) Πολυδύναμη Μονάδα Εντατικής Θεραπείας ενηλίκων 2 (ΜΕΘ 2), δυναμικότητας έντεκα (11) νοσηλευτικών
κλινών, η οποία λειτουργεί στο ισόγειο του τρίτου (Γ) κτιρίου του Πανεπιστημιακού Γενικού Νοσοκομείου Ηρά-
κλειου. Στη μονάδα νοσηλεύονται βαρέως πάσχοντες
ασθενείς από οποιαδήποτε αιτία, στους οποίους παρέχεται εντατική παρακολούθηση και θεραπευτική αγωγή
από το προσωπικό της με την εξειδικευμένη γνώση και
εμπειρία που αυτό διαθέτει, καθώς και με τη βοήθεια
σύγχρονου και εξειδικευμένου εξοπλισμού.
β) Μονάδα Αιμοδυναμικής Μελέτης Πνευμονικής
Υπέρτασης: Στη μονάδα διενεργούνται καθετηριασμοί
των δεξιών καρδιακών κοιλοτήτων σε ασθενείς με Πνευμονική Υπέρταση από διάφορα αίτια.
γ) Μονάδα Υπερηχογραφήματος με το ειδικό τμήμα
Υπερηχογραφήματος Θώρακα (Πνεύμονα). Η μονάδα
υποστηρίζει περιπατητικούς ασθενείς.
δ) Εργαστήριο ύπνου. Το Εργαστήριο Ύπνου λειτουργεί σε ειδικά διαμορφωμένο χώρο. Το εργαστήριο δια-
θέτει 3 κλίνες για διενέργεια πολυσωματοκαταγραφικών
μελετών ύπνου και λειτουργεί σύμφωνα με τις διεθνείς
προδιαγραφές.
ε) Εργαστήριο Εργοσπιρομετρίας. To εργαστήριο
εργοσπιρομετρίας (δοκιμασίας καρδιοπνευμονικής κόπωσης) λειτουργεί σε ειδικά διαμορφωμένο χώρο με
αντικείμενο τη δοκιμασία καρδιοπνευμονικής κόπωσης.
Η δοκιμασία αυτή είναι μη αιματηρή παρεμβατική διαγνωστική μέθοδος με την οποία εκτιμάται η απόδοση
οξυγόνου στους ιστούς κατά τη διάρκεια της άσκησης
και κατ’ επέκταση η λειτουργική ικανότητα του αναπνευστικού συστήματος, καρδιαγγειακού συστήματος και
των μιτοχονδρίων να ανταπεξέλθουν στις αυξημένες
μεταβολικές ανάγκες του οργανισμού.
H κλινική συνεργάζεται με το Εργαστήριο Πειραματικής Ιατρικής Εντατικής Θεραπείας.
2. Η Κλινική Εντατικής Θεραπείας εντάσσεται στον
τομέα Χειρουργικής.
Άρθρο 2
Αποστολή- Σκοπός
Η Κλινική Εντατικής Θεραπείας έχει ως σκοπό:
α) Την παροχή περίθαλψης και νοσηλείας σε όλους του
βαρέως πάσχοντες ασθενείς που εισάγονται σε αυτή.
β) Την κάλυψη των διδακτικών και ερευνητικών αναγκών της Ιατρικής Σχολής, καθώς και των συναφών
Τμημάτων του Πανεπιστημίου Κρήτης στα αντικείμενα
δραστηριότητάς της.
γ) Την παροχή τίτλου εξειδίκευσης στην Εντατική Θεραπεία σε ειδικούς ιατρούς, όπως ορίζει ο νόμος.
δ) Την εκτέλεση κλινικών και πειραματικών ερευνητικών προγραμμάτων με σκοπό τη μελέτη και εν γένει
παραγωγή της γνώσης σχετικά με την παθογένεια, πρόσληψη, διάγνωση και θεραπεία των βαρέων και απειλη-
τικών για τη ζωή παθολογικών καταστάσεων.
ε) Τη συνεργασία και ανταλλαγή επιστημονικών γνώσεων με της κλινικές ή εργαστήρια, επιστημονικές εται-
ρείες, ακαδημαϊκά ή ερευνητικά ιδρύματα της ημεδαπής
ή της αλλοδαπής, τη συνεργασία με ευρωπαϊκούς και
διεθνείς οργανισμούς για την πραγματοποίηση ερευνών,
εκπαιδευτικών προγραμμάτων και γενικώς δραστηριοτήτων συναφών με τα επιστημονικά αντικείμενα της
κλινικής.
στ) Την οργάνωση σεμιναρίων, συμποσίων, συνεδρίων,
και διαλέξεων με σκοπό την ενημέρωση, τη ανταλλαγή
απόψεων και την επιμόρφωση των συμμετεχόντων.
Το έργο της Κλινικής Εντατικής Θεραπείας διακρίνεται
σε εκπαιδευτικό, κλινικό και ερευνητικό.
α) Το εκπαιδευτικό έργο περιλαμβάνει την εκπαίδευση των φοιτητών της Ιατρικής Σχολής, την εκπαίδευση
ειδικευόμενων ή εξειδικευομένων ιατρών και την εκπαίδευση άλλων λειτουργών υγείας. Η εκπαίδευση των
φοιτητών επιτελείται από το διδακτικό και ερευνητικό
προσωπικό και είναι θεωρητική και πρακτική, σύμφωνα με το πρόγραμμα σπουδών. Οι φοιτητές παράλληλα
με την εκπαίδευση παρακολουθούν τις επιστημονικές
δραστηριότητες της κλινικής και των μονάδων της.
Η εκπαίδευση ειδικευομένων και ειδικευμένων ιατρών
διακρίνεται σε πρακτική και θεωρητική. Η πρακτική
αποσκοπεί στην απόκτηση πείρας στη διαγνωστική και
θεραπευτική αγωγή. Η θεωρητική εκπαίδευση περιλαμβάνει κλινικά και θεωρητικά μαθήματα, διαλέξεις από
καθηγητές και προσκεκλημένους ομιλητές, συζητήσεις
ενδιαφερουσών περιπτώσεων, κλινικοπαθολογικές συζητήσεις, βιβλιογραφική ενημέρωση, διδακτικές επισκέ-
ψεις από το Διευθυντή της κλινικής, τους καθηγητές και
γιατρούς Ε.Σ.Υ. και εκπαιδευτικά συνέδρια, στρογγυλές
τράπεζες και σεμινάρια.
β) Το ερευνητικό έργο περιλαμβάνει εφαρμοσμένη κλινική έρευνα, πειραματική και βασική έρευνα και γίνεται
από το προσωπικό της κλινικής μόνο ή σε συνεργασία
με άλλους ερευνητές, κλινικές ή εργαστήρια, σύμφωνα
με τις διατάξεις της ισχύουσας νομοθεσίας για τα ερευνητικά πρωτόκολλα. Το ερευνητικό έργο στοχεύει στην
μελέτη και αναζήτηση νέων τεχνικών και θεραπευτικών
μεθόδων στα επιστημονικά πεδία που υπηρετεί η κλινική.
γ) Το κλινικό έργο περιλαμβάνει την περίθαλψη των
ασθενών που νοσηλεύονται ή παρακολουθούνται στην
κλινική και τη μονάδα της. Οι υπηρεσίες είναι διαγνωστικές και θεραπευτικές (επεμβατικές ή συντηρητικές).
Όλοι οι διαγνωστικοί και θεραπευτικοί χειρισμοί και
αποφάσεις θα πρέπει να ακολουθούν τους κανόνες της
επιστήμης και να αποτελούν εφαρμογή αποδεδειγμένων
ή διεθνώς παραδεκτών πρακτικών. Διαγνωστικοί ή θεραπευτικοί πειραματικοί χειρισμοί εφαρμόζονται μόνο
μετά από έγκριση της επιτροπής ιατρικής ηθικής και δεοντολογίας και με έγγραφη συγκατάθεση των ασθενών.
Άρθρο 3
Προσωπικό
Η Κλινική Εντατικής Θεραπείας στελεχώνεται από ιατρικό και λοιπό προσωπικό που υπηρετεί στην Ιατρική
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2153/03.04.2023
Σχολή του Πανεπιστημίου Κρήτης και στο Πανεπιστημιακό Γενικό Νοσοκομείο Ηρακλείου, όπου εγκαθίσταται
και λειτουργεί. Το ιατρικό προσωπικό αποτελείται από
το Διευθυντή και καθηγητές όλων των βαθμίδων της
Ιατρικής Σχολής, που η επιστημονική τους ενασχόληση
εμπίπτει στα διδακτικά, ερευνητικά και κλινικά ενδιαφέροντα της κλινικής. Το προσωπικό αυτό συμπληρώνεται
με ειδικευόμενους και ειδικευμένους ιατρούς του ΕΣΥ
που τοποθετούνται σύμφωνα με τις ισχύουσες διατάξεις.
Το λοιπό προσωπικό περιλαμβάνει μέλη Ειδικού Τεχνικού Εργαστηριακού Προσωπικού (Ε.Τ.Ε.Π.). και μέλη του
νοσηλευτικού προσωπικού του οποίου το έργο καθορίζεται σύμφωνα με τις εκάστοτε ανάγκες της κλινικής.
Η τοποθέτηση στην κλινική των μελών του διδακτικού
ερευνητικού προσωπικού και μελών του ειδικού τεχνικού
εργαστηριακού προσωπικού γίνεται με τη διαδικασία
του άρθρου 4 παρ. 1(δ) του ν. 2083/1992 (Α’ 159) όπως
ισχύει, ενώ των υπολοίπων μελών με τις ισχύουσες κατά
περίπτωση διατάξεις. Με εισήγηση του Διευθυντή αρμοδίως είναι δυνατή η πρόσληψη διακεκριμένων επιστημό-
νων σε τομείς σχετικούς με τις διδακτικές, ερευνητικές
και κλινικές δραστηριότητες της Κλινικής σύμφωνα με
την ισχύουσα νομοθεσία
Άρθρο 4
Διοίκηση-Αρμοδιότητες
Η Κλινική Εντατικής Θεραπείας διευθύνεται από Καθηγητή της Ιατρικής Σχολής του Πανεπιστημίου Κρήτης
με γνωστικό αντικείμενο «Εντατική Ιατρική» ή «Εντατική
Θεραπεία», ο οποίος εκλέγεται σύμφωνα με τις διατάξεις
της ισχύουσας νομοθεσίας και ασκεί τις αρμοδιότητες
που ορίζονται στην ισχύουσα νομοθεσία και το κανονιστικό πλαίσιο του Πανεπιστημίου Κρήτης.
Κύριες από τις αρμοδιότητες του Διευθυντή είναι:
α. Ο συντονισμός και η εποπτεία του κλινικού, ερευνητικού, διδακτικού έργου.
β. Η κατάρτιση και υποβολή στα αρμόδια όργανα της
Ιατρικής Σχολής, του ετήσιου προγράμματος λειτουργίας
για τις διδακτικές και ερευνητικές δραστηριότητες.
γ. Η μέριμνα και την υλοποίηση των αποφάσεων των
οργάνων του Πανεπιστημιακού Νοσοκομείου.
δ. Η μέριμνα, στελέχωση και οικονομική διαχείριση
των εσόδων της κλινικής.
ε. Η μέριμνα για την υποβολή του ετήσιου απολογισμού των δραστηριοτήτων.
στ. Ο ορισμός υπευθύνων στις ειδικές μονάδες με
κριτήρια που αφορούν στην επιστημονική γνώση, τη
μετεκπαίδευση, τη μακρόχρονη εμπειρία και τη δραστηριότητά τους στο αντικείμενο με το οποίο ασχολείται η
οικεία Μονάδα.
ζ. Η υπογραφή υπηρεσιακών εγγράφων που διακινούνται στην Κλινική.
η. Κάθε άλλο θέμα διοίκησης και λειτουργίας της Κλινικής.
Άρθρο 5
Εγκατάσταση - Λειτουργία
1. Η Κλινική Εντατικής Θεραπείας με τις ειδικές μονάδες της έχει ως χώρο εγκατάστασης και λειτουργίας το
Πανεπιστημιακό Γενικό Νοσοκομείο Ηρακλείου. Οι μονάδες Εντατικής Θεραπείας Ενηλίκων είναι εγκατεστημένες
και λειτουργούν στο Πανεπιστημιακό Γενικό Νοσοκομείο
Ηρακλείου με την υπό στοιχεία Α3β/9137/88 υπουργική
απόφαση (Β΄ 545).
2. Ο Διευθυντής έχει την ευθύνη για την εν γένει λειτουργία της κλινικής, τη χρησιμοποίηση οργάνων και
υλικών και την παραμονή των εργαζομένων στους χώρους που πραγματοποιούνται πειραματικές μελέτες.
Ο Διευθυντής ενημερώνει και εγκρίνει τη διενέργεια
κάθε ερευνητικής εργασίας πριν από τη διεξαγωγή της
και καθορίζει την προτεραιότητα χρήσης οργάνων και
χώρων όταν δεν υπάρχει σχετική απόφαση.
3. Η χρησιμοποίηση ειδικών οργάνων επιτρέπεται στο
προσωπικό της κλινικής ή σε ερευνητές που έχουν ειδική
επί των οργάνων αυτών εκπαίδευση. Κινητά όργανα και
σκεύη, τα οποία παραδίνονται για τη διεξαγωγή ερευνητικής εργασίας επιστρέφονται, μετά τη χρησιμοποίησή
τους, στην κατάσταση που έχουν παραδοθεί.
Άρθρο 6
Έσοδα
Η Κλινική δεν επιβαρύνει τον τακτικό προϋπολογισμό
του Πανεπιστημίου Κρήτης. Τα έσοδα της Κλινικής Εντατικής Θεραπείας προέρχονται από:
α) Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή λογαριασμό
τρίτων.
β) Τη διάθεση ερευνητικών και εν γένει επιστημονικών
προϊόντων.
γ) Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και Νομικά Φυσικά Πρόσωπα και
δ) Τις κληρονομίες, τις δωρεές και τις κληροδοσίες που
καταλείπονται στο Πανεπιστήμιο εφόσον δεν τίθενται
όροι που αντιβαίνουν τους σκοπούς της οικείας κλινικής
και του Πανεπιστημίου Κρήτης.
Άρθρο 7
Εκτέλεση πειραματικών και κλινικο-ερευνητικών
μελετών από το προσωπικό της Κλινικής
1. Δικαίωμα εκτέλεσης πειραματικών και κλινικο-ερευνητικών εργασιών έχει το πάσης φύσεως και κατηγορίας
προσωπικό της Κλινικής, καθώς και μέλη άλλων Κλινικών
ή Εργαστηρίων του Ιατρικού Τμήματος και του Νοσοκομείου ή ερευvητές από άλλα νοσηλευτικά ιδρύματα ή
ερευνητικό εργαστήρια της ημεδαπής και αλλοδαπής
εφόσον το αντικείμενο της έρευνάς τους είναι σχετικό
με τα γνωστικά αντικείμενα και τις ασχολίες της Κλινικής
και των Μονάδων της. Η εκτέλεση των ερευνών γίνεται
είτε στους ασθενείς της Κλινικής, σε πειραματόζωα ή σε
κατάλληλα προγράμματα ηλεκτρονικών υπολογιστών,
στους ειδικά προς τούτο διαμορφωμένους χώρους της
Κλινικής, της Ιατρικής Σχολής ή του Νοσοκομείου και
υπόκεινται στην αυστηρή τήρηση του κανονισμού λειτουργίας των παραπάνω τμημάτων. Για την εκτέλεση
πειραματικής, κλινικής ή άλλης μελέτης ο ενδιαφερόμενος υποβάλλει πλήρες και λεπτομερές πρωτόκολλο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2153/03.04.2023
στη Διεύθυνση της Κλινικής με ευθύνη της οποίας και
εφόσον το πρωτόκολλο εμπίπτει στα ερευνητικά της
ενδιαφέροντα, υποβάλλεται στα αρμόδια όργανα του
Νοσοκομείου ή της Ιατρικής Σχολής για έγκριση.
2. Οι μελέτες θα πρέπει να πληρούν τους όρους και τις
προϋποθέσεις των εθνικών και διεθνών συνθηκών και
νομοθετημάτων που καθορίζουν το πλαίσιο της ερευνητικής διαδικασίας και τους κανόνες της ερευνητικής
και ηθικής δεοντολογίας. Για τη χρησιμοποίηση πρωτοτύπων συσκευών, μεθόδων ή φαρμακευτικών ουσιών
θα πρέπει να υπάρχει έγγραφη άδεια από τον αντίστοιχο φορέα και αποδεδειγμένη ικανότητα του ερευνητή
στη χρήση τους. Στις μελέτες επί ασθενών θα πρέπει
να υπάρχει έγγραφη δήλωση συγκατάθεση του ασθενή. Η δημοσίευση ή η κάθε είδους δημοσιοποίηση των
ευρημάτων και των μελετών γίνεται μόνο με την άδεια
του Διευθυντή της Κλινική. Σε καμία περίπτωση για κανένα λόγο δεν επιτρέπεται να διακινδυνεύεται η ατομική
ασφάλεια ή η υγεία των ερευνητών ή των ασθενών που
συμμετέχουν στη μελέτη. Τηρείται απόλυτα το ιατρικό
απόρρητο και τα ατομικό δικαιώματα των ασθενών. Οι
ερευνητές μπορούν να εξευρίσκουν εξ ιδίων πόρους για
τη χρηματοδότηση τωv μελετών τους.
Άρθρο 8
Τηρούμενα βιβλία
Στην Κλινική λειτουργεί Γραμματεία της οποίας προΐσταται ο Διευθυντής της Κλινικής και η οποία τηρεί πλή-
ρες αρχείο εισερχομένων και εξερχομένων εγγράφων τα
οποία αφορούν στην Κλινική. Πέραν του γενικού αρχείου
τηρούνται τα εξής βιβλία:
α. Πρωτόκολλο εισερχομένων και εξερχομένων εγγράφων.
β. Κατάλογος επιστημονικών βιβλίων και περιοδικών.
γ. Ημερολόγιο δραστηριοτήτων της Κλινική.
δ. Αρχείο ιστολογικών εξετάσεων.
ε. Αρχείο προγραμμάτων χειρουργείου.
στ. Αρχείο πρακτικών επεμβάσεων.
ζ. Αρχείο νοσηλευομένων ασθενών.
η. Αρχείο υπό δημοσίευση και δημοσιευμένων εργασιών.
θ. Αρχείο πειραματικών-ερευνητικών πρωτοκόλλων
και μελετών.
Κάθε άλλο βιβλίο ή στοιχείο που προβλέπεται από την
ισχύουσα νομοθεσία ή φαίνεται απαραίτητο. Τα παραπάνω στοιχεία μπορούν να κρατούνται και με τη μορφή
των ηλεκτρονικών αρχείων σε υπολογιστή.
Άρθρο 9
Τίτλος- σφραγίδα
Ο τίτλος της Κλινικής είναι: Κλινική Εντατικής Θεραπείας της Ιατρικής Σχολής του Πανεπιστημίου Κρήτης,
ο οποίος αναγράφεται στα έντυπα της. Ο τίτλος και τα
στοιχεία του Διευθυντή αναγράφονται στους χώρους
που είναι εγκατεστημένη και λειτουργεί η Κλινική.
Η Κλινική χρησιμοποιεί για την αλληλογραφία της
σφραγίδα στρογγυλή με τα παρακάτω στοιχεία: (α) Στο
κέντρο: το λογότυπο του Πανεπιστημίου Κρήτης (β) Στην
περιφέρεια τον τίτλο της Κλινικής: «Κλινική Εντατικής
Θεραπείας Ενηλίκων- Ιατρική Σχολή Πανεπιστημίου
Κρήτης.
Ανάλογη σφραγίδα με τα στοιχεία στην αγγλική γλώσσα χρησιμοποιεί η Κλινική για την ξενόγλωσση αλληλο-
γραφία και τα έγγραφα της.
Η απόφαση αυτή να δημοσιευθεί στην Εφημερίδα της
Κυβερνήσεως.
Ρέθυμνο, 22 Μαρτίου 2023
Ο Πρύτανης
ΓΕΩΡΓΙΟΣ ΚΟΝΤΑΚΗΣ

[Source: 20230202153.pdf | Tokens: 35087]